Odločba Komisije

z dne 28. februarja 2002

o spremembi odločb 95/233/ES in 96/482/ES glede uvoza žive perutnine iz tretjih držav glede Bolgarije in o razveljavitvi Odločbe 96/483/ES

(notificirano pod dokumentarno številko K(2002) 641)

(Besedilo velja za EGP)

(2002/183/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/539/EGS z dne 15. oktobra 1990 o pogojih zdravstvenega stanja živali, ki veljajo znotraj Skupnosti za trgovanje s perutnino in valilnimi jajci ter za njihov uvoz iz tretjih držav [1], kakor je bila nazadnje spremenjena z Odločbo 2001/867/ES [2], in zlasti člena 21, člena 23(1), in členov 24 in 26 Direktive,

ob upoštevanju naslednjega:

(1) Odločba Komisije 95/233/ES [3], kakor je bila nazadnje spremenjena z Odločbo Komisije 2001/751/ES [4], načeloma navaja tretje države iz katerih države članice lahko uvažajo živo perutnino in valilna jajca, vključno z ratiti, in njihovimi jajci.

(2) Odločba Komisije 96/482/ES [5], kakor je bila nazadnje spremenjena z Odločbo Komisije 2000/505/ES [6], določa bolj podrobna pravila za uvoz žive perutnine in valilnih jajc ter ustrezna veterinarska spričevala.

(3) Odločba Komisije 96/483/ES [7], kakor je bila nazadnje spremenjena z Odločbo Komisije 96/628/ES [8], uvaja seznam tretjih držav, ki imajo pravico uporabljati posebne vzorce veterinarskih spričeval.

(4) Bolgarija je zaprosila, da bi v Skupnost smela izvažati živo perutnino in valilna jajca in je predložila potrebna jamstva.

(5) Nadzor, ki so ga opravile službe Komisije v Bolgariji oktobra leta 2000, je pokazal, da Bolgarija razpolaga z dovolj dobro strukturirano in organizirano veterinarsko službo kar zadeva zdravstveno varstvo živali, ki se nanaša na perutnino.

(6) Poleg tega so bolgarski organi veterinarskih oblasti lahko dokazali, da so izpolnjene posebne zahteve glede zdravstvenega varstva živali, kot določa Odločba 96/482/ES.

(7) Zato je primerno Bolgarijo dodati na sezname tretjih držav, ki jih določa Odločba 95/233/ES.

(8) Hrvaški je bilo dovoljeno izvažati živo perutnino in valilna jajca samo z določenih območij njenega ozemlja. Nadzori, ki so bili opravljeni septembra in oktobra 1997 in oktobra 2000 so pokazali, da ni nobene nadaljnje potrebe po regionalizaciji.

(9) Zaradi preglednosti je treba seznam v Prilogi k Odločbi 96/483/ES vključiti v Odločbo 96/482/ES. Obenem se na ta seznam doda Bolgarijo, navede pa se tudi cela država Hrvaška, brez regionalizacije.

(10) Ukrepi, predvideni s to odločbo, so v skladu z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

Priloga I in Priloga II k Odločbi 95/233/ES se nadomestita s Prilogo I in Prilogo II k tej odločbi.

Člen 2

V Odločbi 96/482/ES se člen 2(1) črta in nadomesti z naslednjim besedilom:

"1. Države članice dovolijo uvoz:

(a) perutnine za vzrejo in proizvodnjo mesa, ki prihaja iz tretjih držav ali delov njihovega ozemlja, navedenih v stolpcu A Dela I Priloge I k tej odločbi, ki izpolnjujejo zahteve, določene v vzorcu veterinarskega spričevala, ki je predstavljen kot vzorec A v Delu II Priloge I k tej odločbi;

(b) valilnih jajc, ki prihajajo iz tretjih držav ali delov njihovega ozemlja, navedenih v stolpcu B dela I Priloge I k tej odločbi, ki izpolnjujejo zahteve, določene v vzorcu veterinarskega spričevala, ki je predstavljen kot vzorec B v Delu II Priloge I k tej odločbi;

(c) en dan starih piščancev, ki prihajajo iz tretjih držav ali delov njihovega ozemlja, navedenih v stolpcu C Dela I Priloge I k tej odločbi, ki izpolnjujejo zahteve, določene v vzorcu veterinarskega spričevala, ki je predstavljen kot vzorec C v Delu II Priloge I k tej odločbi;

(d) klavne perutnine in perutnine za obnavljanje staleža divjačine, ki prihaja iz tretjih držav ali delov njihovega ozemlja, navedenih v stolpcu D dela I Priloge I k tej odločbi, ki izpolnjujejo zahteve, določene v vzorcu veterinarskega spričevala, ki je predstavljen kot vzorec D v Delu II Priloge I k tej odločbi,

pod pogojem, da jih spremlja ustrezno spričevalo, ki je pravilno izpolnjeno in podpisano."

Člen 3

Priloga III k tej odločbi postane Del I Priloge I k Odločbi 96/482/ES, Priloga I k Odločbi 96/482/ES pa postane Del II Priloge I.

Člen 4

Odločba 96/483/ES je s tem razveljavljena.

Člen 5

Ta odločba je naslovljena na države članice.

V Bruslju, 28. februarja 2002

Za Komisijo

David Byrne

Član Komisije

[1] UL L 303, 31.10.1990, str. 6.

[2] UL L 323, 7.12.2001, str. 29.

[3] UL L 156, 7.7.1995, str. 76.

[4] UL L 281, 25.10.2001, str. 24.

[5] UL L 196, 7.8.1996, str. 13.

[6] UL L 201, 9.8.2000, str. 8.

[7] UL L 196, 7.8.1996, str. 28.

[8] UL L 282, 1.11.1996, str. 73.

--------------------------------------------------

PRILOGA I

PRILOGA I

Seznam tretjih držav iz katerih države članice dovolijo uvoz žive perutnine in valilnih jajc, razen ratitov in njihovih jajc

To je načelen seznam in uvozi morajo izpolnjevati relevantne zahteve glede zdravstvenega varstva živali in javnozdravstvenega varstva

ISO oznaka | Država |

AU | Avstralija |

BG | Bolgarija |

BR | Brazilija |

CA | Kanada |

CH | Švica |

CL | Čile |

CY | Ciper |

CZ | Republika Češka |

HR | Hrvaška |

HU | Madžarska |

IL | Izrael |

LV | Latvija |

NZ | Nova Zelandija |

PL | Poljska |

RO | Romunija |

SI | Slovenija |

SK | Republika Slovaška |

TN | Tunizija |

US | Združene države Amerike |

--------------------------------------------------

PRILOGA II

PRILOGA II

Seznam tretjih držav iz katerih države članice lahko uvažajo žive ratite in njihova jajca

To je načelen seznam in uvozi morajo izpolnjevati ustrezne zahteve glede zdravstvenega varstva živali in javnozdravstvenega varstva

ISO oznaka | Država |

AU | Avstralija |

BG | Bolgarija |

BR | Brazilija |

BW | Botsvana |

CA | Kanada |

CH | Švica |

CL | Čile |

CY | Ciper |

CZ | Republika Češka |

HR | Hrvaška |

HU | Madžarska |

IL | Izrael |

KE | Kenija |

LV | Latvija |

NA | Namibija |

NZ | Nova Zelandija |

PL | Poljska |

RO | Romunija |

SI | Slovenija |

SK | Republika Slovaška |

TN | Tunizija |

US | Združene države Amerike |

ZA | Južna Afrika |

ZW | Zimbabve |

--------------------------------------------------

PRILOGA III

PRILOGA I

DEL I

Seznam tretjih držav ali delov ozemlja tretjih držav, ki smejo uporabljati vzorce spričeval A do D, določenih v Prilogi I Dela II, so označena z X

ISO oznaka | Država | Deli ozemlja | Vzorci spričeval, ki jih je treba uporabljati |

Vzreja/proizvodnja mesa | Valilna jajca | Enodnevni piščanci | Klanje/ponoven začetek prireje |

A | B | C | D |

AU | Avstralija | X | X | X | X |

BG | Bolgarija | X | X | X | X |

BR | Brazilija | Države Mata Grossa, Parana, Rio Grande do Sul, Santa Catarina in Sao Paolo | X | X | X | X |

CA | Kanada | | X | X | X | X |

CH | Švica | | X | X | X | X |

CL | Čile | | X | X | X | X |

CY | Ciper | | X | X | X | X |

CZ | Republika Češka | | X | X | X | X |

HR | Hrvaška | | X | X | X | X |

HU | Madžarska | | X | X | X | X |

IL | Izrael | | X | X | X | X |

LV | Latvija | | X | X | X | X |

NZ | Nova Zelandija | | X | X | X | X |

PL | Poljska | | X | X | X | X |

RO | Romunija | | X | X | X | X |

SI | Slovenija | | X | X | X | X |

SK | Republika Slovaška | | X | X | X | X |

--------------------------------------------------